Kafta Sheraro nasjonalpark

Kafta Sheraro nasjonalpark (også stavet Qafta Shiraro) er en nasjonalpark som ligger nord i Etiopia. Parkens areal er 5 000 km2, og ligger i sin helhet vest i regionen Tigray. Den ble oppgradert fra viltreservat til nasjonalpark i 2007 av regions-myndighetene. Parken ligger i woredaene (kommunene) Kafta-Humera og Tahtay-Adiabo. I nord grenser parken til Eritrea, i øst mot Shiriro, i sør mot Wolkaite og i vest mot Humera. Terrenget er forholdsvis tørt og kupert, og ligger på mellom 550 og 1 800 moh. Befolkningstettheten i området er forholdsvis lav (12 - 39 mennesker pr. kvadratkilometerEthiopian Demography and Health: Tigray Besøkt 9. oktober 2014). Allikevel er det påvist nybrott for dyrking av mais og sesam i parkens sørlige ytterkantEthiopian Wildlife and Natural History Society: A Glimpse at Biodiversity Hotspots of Ethiopia - side 87. (pdf) - (publisert 2011)   Besøkt 9. oktober 2014. Omfanget av ulovlig jakt er ikke kjent, og heller ikke skadevirkningene. Rapporter tyder på at jakt på elefanter har foregått tidligere, og i 2006 - året før opprettelsen av nasjonalparken - ble det felt 4 elefanter.

 Dyreliv 
Kafta Sherano nasjonalpark er viktig for bevaring av elefanter. Elefantflokkene her har årlige trekk over grensen til Eritrea, og det dreier seg om  anslagsvis 100 til 150 individer. Ellers er det registrert 42 andre pattedyrarter, 167 fuglearter og 9 krypdyrarter i parken. I 2009 ble det foretatt en ekspedisjon i parkens nordøstre del for å kartlegge artsmangfoldet. I løpet av ekspedisjonen ble det talt 21 500 individer av overvintrende jomfrutraner. Dette utgjør omtrent 9% av den totale bestanden i verden, og det betyr at nasjonalparken er et viktig sted for denne arten - også i global skala.Ethiopian Institute of Biodiversity (publisert 23. juni 2009)  Besøkt 9. oktober 2014 Andre viktige arter som er registrert er struts, jordsvin, stor kudu ronanantilope, gaseller, ørkengaupe, leopard og løver.

 Referanser 

 Kilder 
Ethiopian Wildlife Conservation Agency: Kafta Sheraro National Park Besøkt 9. oktober 2014

Kategori:Nasjonalparker i Etiopia
Kategori:Verneområder opprettet i 2007
Kategori:Regionen Tigray